Diari Oficial de la Generalitat Valenciana


Sumari del DOGV 7422, del 12-12-2014 (2014/11544)

RESOLUCIÓ de 10 de novembre de 2014, del Servici Territorial d'Energia de València, sobre autorització administrativa i aprovació de projecte d'instal·lació de gas natural en el terme municipal de Náquera. Expedient número CBREDE/2012/11/46.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7422

Data del DOGV
:   12-12-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/11436


Data del document
:   10-11-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 10 de novembre de 2014, del Servici Territorial d'Energia de València, sobre autorització administrativa i aprovació de projecte d'instal·lació de gas natural en el terme municipal de Náquera. Expedient número CBREDE/2012/11/46. [2014/11409]  
Presentada la sol·licitud d'autorització administrativa i aprovació del projecte d'execució sobre la instal·lació de gas natural indicada.  
  
Duts a terme els tràmits establits en el títol IV, capítol II, del Reial Decret 1434/2002, de 27 de desembre, BOE de 31.12.2002, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Este servici territorial, en l'àmbit de les competències que té atribuïdes, resol:  
  
Primer  
Atorgar al peticionari l'autorització administrativa de la instal·lació de gas natural que s'indica:  
Expedient: CBREDE/2012/11/46  
Peticionari: Gas Natural Cegas, SA  
Emplaçament / Zona geogràfica: terme municipal de Náquera (polígon industrial Los Vientos).  
Projecte: autorització administrativa i aprovació d'execució de la xarxa de distribució de gas natural en el polígon industrial Los Vientos del terme municipal de Náquera.  
Punt/s de connexió: segons plànol núm. 5933 € PGA 1.1 Rev. 00.  
Fases expansió (segons plànol): segons plànol núm. 5933 € PGA 1.1 Rev. 00.  
Pressió/ons: 10 bar.  
Pressupost: 231.577,93 -  
Esta autorització administrativa s'atorga a l'empara del que disposen els articles 3.3, apartat d, i 73.2 de la Llei 34/1998, de 7 d'octubre, BOE de 08.10.1998, del Sector d'Hidrocarburs, en la redacció feta en la Llei 12/2007, de 2 de juliol, BOE de 03.07.2007, de modificació de l'anterior, i quedarà sotmesa a les condicions següents:  
  
I. El titular constituirà en el termini d'un mes, a partir de la data de la notificació d'esta resolució, una garantia de 5.233,54 euros, l'import del dos per cent del pressupost de la instal·lació que figura en l'expedient de sol·licitud, a presentar en el Servici Territorial d'Energia de València, per a garantir el compliment de les seues obligacions, d'acord amb el que establix l'article 73.4 de la Llei 34/1998, en la redacció feta en el Reial Decret Llei 5/2005, d'11 de març, BOE de 14.03.2005, de reformes urgents per a l'impuls de la productivitat i per a la millora de la contractació pública.  
  
Esta fiança es constituirà en la Tresoreria del Servici Territorial de València de la Conselleria d'Economia i Administracions Públiques, de conformitat amb l'Orde de 14 de febrer de 1986 i amb l'Orde de 16 de desembre de 1996, de la Conselleria d'Economia i Hisenda, que regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la resolució present.  
II. El titular complirà les obligacions que estrictament s'assenyalen en l'article 74, Obligacions dels distribuïdors de gas natural, de la Llei 34/1998, en la redacció feta en la Llei 12/2007, i les que s'assenyalen en l'article 10 del Reial Decret 1434/2002. En especial, estarà obligat a ampliar les instal·lacions de distribució, en l'àmbit geogràfic de la seua autorització, quan calga atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.  
  
III. El titular d'esta autorització tindrà, com a distribuïdor, els drets que assenyala l'article 75 de la Llei 34/1998, en la redacció feta en la Llei 12/2007, i els que assenyala l'article 10 del Reial Decret 1434/2002.  
IV. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o d'altres organismes i entitats que siguen necessaris per a construir les instal·lacions, d'acord amb la legislació sectorial corresponent o amb altres disposicions aplicables i, en especial, amb les relatives a l'ordenació del territori i del medi ambient, segons l'article 73.4 de la Llei 34/1998, en la redacció feta en el Reial Decret Llei 5/2005.  
  
V. Esta autorització no es concedirà en cap cas amb drets exclusius d'ús, tal com indica l'article 73 de la Llei 34/1998, en la redacció feta en l'article 28 del Reial Decret Llei 5/2005.  
  
VI. Esta autorització s'atorga sense perjuí de tercers i deixant a part els drets particulars.  
VII. La determinació de les tarifes i del règim econòmic que siguen aplicables per al subministrament de gas natural es regirà per les disposicions vigents en cada moment.  
  
Segon  
Aprovar el projecte d'execució de la instal·lació. En l'execució del projecte es tindran en compte les condicions següents:  
1. Les obres hauran de fer-se d'acord amb el projecte presentat amb les variacions que, si és el cas, se sol·liciten i autoritzen.  
2. El peticionari haurà de tindre en compte les prescripcions disposades en els reglaments vigents i els condicionats imposats pels organismes afectats.  
3. Les instal·lacions hauran d'estar acabades en el termini de sis mesos, comptats a partir de l'endemà de la recepció d'esta resolució.  
  
4. El titular donarà compte de l'acabament de les obres per mitjà de la presentació de la sol·licitud d'acta de posada en servici en els termes establits en l'article 85 del Reial Decret 1434/2002 i en l'article 9 de l'Orde de 18 de novembre de 1974, BOE de 06.12.1975, en què s'aprova el Reglament de Xarxes i Connexions de Combustibles Gasosos.  
  
Podrà ser causa de revocació d'esta resolució l'incompliment de les condicions que s'hi expressen, la variació substancial de les característiques descrites en la documentació presentada i que n'ha determinat l'atorgament o una altra causa excepcional que ho justifique.  
  
  
Contra esta resolució, que no posa fi a la via administrativa, pot interposar-se recurs d'alçada davant de la Direcció General d'Energia en el termini d'un mes, comptat a partir de l'endemà de la notificació d'esta resolució, de conformitat amb els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 10 de novembre de 2014.- El cap del Servici Territorial d'Energia: Enrique Climent Sirvent.